Veini valmistamiseks on kasutatud 70% Garganega ja 30% Chardonnay  viinamarju, mis on kasvanud Gini veinimõisa Renobilis'e viinapuuaiast, mis hõlmab kokku vaid 1,5 hektarit. Viinapuuaed asub Monteforte d'Alpone alam-tsoonis, pinnases domineerib vulkaaniline "tufa", nõlvakud on lõunapoolsed. Viinamarjade koristatakse oktoobri viimastel nädalatel. Enne veinivirde valmistamist lastakse viinamarjadel 6 kuud kuivada. Seejärel pressitakse terveid kobaraid ja veinivirre külmutatakse, eesmärgiga muuta veinivirre selgemaks ja puhtamaks. Seejärel kääritatakse ja laagerdatakse veini  Prantsuse "barrique" tammevaatides 36 kuud. Värvuselt on vein väga intensiivne kuldne-kollane. Aroom on külluslik ja kompleksne, tunda rosinaid ja üliküpseid puuvilju, elegntse vürtsise nüansiga. Maitse on täidlane ja harmooniline, ülimagus, kuid samas väga värske, intensiivne, väga kauakestva lõppmaitsega. Serveerida 12 - 14 kraadi juures hanemaksaga, rohe - või sinihallitusjuustudega või lihtsalt eraldi eine lõpetuseks.